### Beslutningstema

I denne sag skal Teknik- og Miljøudvalget drøfte fordeling af og eventuelt prioritere disponering af udvalgets basisanlæg 2024.

### Historik

Kommunalbestyrelsen godkendte den 12. oktober 2023 bevillingsregler for 2024.

### Sagsfremstilling

På investeringsoversigten er der lavet en ny opdeling af anlægsprojekter med følgende ændringer. De afsatte rådighedsbeløb i investeringsoversigten er opdelt på 3 anlægstyper:

1. Basisanlæg, som dækker en række af vedligeholdelsesopgaver og rammepuljer.
   Simone Jørgensen omfatter fx IT-struktur, energioptimering af bygninger, legepladser, haller og svømmehaller. Rammerpuljerne sikrer finansiering af projekter til fx cykelstier, trafiksikkerhed, gaderenovering, planlægning, landsbyfornyelse, miljø og natur.
2. Struktur og kapacitetsudvikling, som er rådighedsbeløb til konkrete anlægsprojekter omkring udvikling af kapitalapparatet - forstået som projekter som af størrelse og karakter ikke kan afholdes inden for rammen til basisanlæg. Det kan også være investeringsbehov, afledt af analyser som skal udmøntes i ændringer af kapacitet. Dette vil typisk være et område, hvor anlægsbudgettet varierer fra år til år afhængig af de konkrete projekter.
3. Strategiske udviklingsprojekter, som er rådighedsbeløb til fyrtårnsprojekter, byfornyelse- og byudviklingsprojekter. Det kan også være projekter, som understøtter fondsfinansierede projekter og anlæg som understøtter konkrete udviklingsstrategier. Også budgettet på dette område vil svinge fra år til år afhængig af de konkrete projekter. Mange af disse projekter vil typisk starte med afsættelse af beløb af ”overslagsagtig” karakter som over tid konkretiseres både i forhold til indhold og nødvendige anlægsmidler.

Rådighedsbeløb afsat til basisanlæg gives som en fast årlig rammebevilling på udvalgsniveau. I forbindelse med budgettets vedtagelse og Investeringsoversigt 2024 har udvalget indenfor rammebevillingen til basisanlæg mulighed for at ændre disponeringen af de afsatte rådighedsbeløb til basisanlæg uden på forhånd at indhente en tillægsbevilling fra Kommunalbestyrelsen.

Afholdelse af anlægsudgifter forudsætter, at Kommunalbestyrelsen har meddelt en anlægsbevilling til det enkelte anlægsprojekt, samt at der er frigivet et rådighedsbeløb.

Vedlagt er Investeringsoversigten 2024 og en liste over basisanlæg på Teknik- og Miljøudvalgets område.

### Økonomi

Teknik- og Miljøudvalget har til basisanlæg 2024 et afsat rådighedsbeløb på samlet 21,350 mio. kr.

Forlods af basisanlæg ønskes disponeret et afsat rådighedsbeløb på 1,5 mio. kr. i forbindelse med anlægsprojektet Revision af vandløbsregulativer (bevillingsprogram 860) til medfinansiering af projektmedarbejdere som arbejder med fornyelse og opdatering af regulativerne for de kommunale vandløb.

Trufne beslutninger

* Teknik- og Miljøudvalget anbefalede den 15. august 2023, pkt. 9, at anlægsrammen for 2024 til Cykelstipuljen blev forhøjet med 1,310 mio. kr. til finansiering af dobbeltrettet cykelsti mellem [adresse] og stationen (langs [adresse]). Til færdiggørelsen af stien vil der være behov for at afsætte og prioritere 1,310 mio. kr. af puljen i 2024. Cykelstipuljen blev i forbindelse med Budgetforlig 2024 på samlet 5,4 mio. kr.

* Basispuljen til Trafiksikkerhed udgør 3,0 mio. kr.
  Tønder Kommune har indsendt fire projektansøginger til en statslig afsat pulje i 2023 til 40 %-medfinansiering af trafiksikkerhedsprojekter.
  Hvis der gives tilsagn til alle fire projekter, har kommunen en forpligtigelse til at afsætte egne midler svarende til et finansieringsbehov på samlet 3,9 mio. kr.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | Teknik- og Miljøudvalget drøfter fordeling og disponering af eget basisanlæg, og |
| at | der efterfølgende igangsættes evt. ansøgninger om anlægsbevilling og frigivelse af et rådighedsbeløb til de enkelte anlægsprojekter igennem udvalget, og efterfølgende i Økonomiudvalget og Kommunalbestyrelsen. |

### Beslutning

Indstillingen godkendt, idet materialet tilrettes med udvalgets bemærkninger og vedlægges referatet.